Tisztelt Humán Bizottság!

A 2024-es adventi időszak tervezett programjai a következőképpen alakulnak:

A gyertyagyújtások ideje a hagyományok szerint az adventi vasárnapokat megelőző szombati napok minden esetben 17:00 órai kezdéssel a Fő téren. Az időjárás miatt előfordult, hogy a katolikus templomba vittük be az alkalmat. Erre – László atyával való egyeztetés után- most is van lehetőség.
Idén a következő dátumokkal tervezünk:

november 30. szombat

december 7. szombat

december 14. szombat

december 21. szombat

A korábbi szokások szerint az egyházak, felekezetek hittanosai vállalnak egy-egy alkalmat, idén az első szombat az evangélikusoké, a második a reformátusoké és a harmadik a katolikusoké. A negyedik szombaton valószínűleg -előzetes egyeztetések alapján- Nagy Dániel evangélikus lelkész fog szolgálni.

A gyertyagyújtásokra a plakátot a WAMK munkatársai készítik, minden szombaton forralt borral és teával várjuk a Fő térre érkezőket, ezt az Őszi Napfény konyhája szokta elkészíteni, Városigazgatóság segít a szállításban, a bort minden szombatra felajánlásból készítjük.
Tavaly a négy szombati alkalomra Orbánné Mága Georgina hántai vállalkozó, kürtöskaláccsal települt ki, illetve Rapali Roland Rédéről mézet hozott, Rácz Henrietta Ete-Pulapuszta- saját készítésű sajtokkal- lehetett kóstolni és vásárolni is- érkezett.

December 14-én szombaton a WAMK -ban a tavalyihoz hasonlóan adventi vásárt tartunk, egész nap látogatható, helyi kézművesek részvételével. Ehhez délutánra egy zenés gyerekprogramot hirdetünk, amely ingyenesen látogatható. 17:00-ra ennek vége van.

December 21-én, ami az utolsó gyertyagyújtás és a Városi karácsony napja: a Pro Cantata kórus koncertet ad a református templomban, majd 17:00-ra érkeznek a Fő térre és ott közös énekléssel készülünk az ünnepre.

Ekkor már hittanosok nem szerepelnek, rövid áhítat és beszéd után meggyújtásra kerül a negyedik gyertya a Fő téren, majd a WAMK színháztermében a Városi karácsonyi ünnepséggel folytatjuk. Az általános iskola alsós diákjai, az óvodások és a Langallik Néptáncegyüttes készül erre az alkalomra.

A plakátot a november 18-i héten szeretnénk kitenni.

Tisztelettel: Kele Márta
 WAMK igazgató